b"\n_START_ARTICLE_\nModulaci\xc3\xb3 digital\n_START_SECTION_\nGeneralitats\n_START_PARAGRAPH_\nEl terme comunicacions digitals fa refer\xc3\xa8ncia a una \xc3\xa0rea extensa de t\xc3\xa8cniques de comunicacions per transmetre informaci\xc3\xb3 entre dos o m\xc3\xa9s punts, que inclouen la transmissi\xc3\xb3 digital i la r\xc3\xa0dio digital._NEWLINE_Quan parlem de transmissi\xc3\xb3 digital en un sistema de comunicacions ens referim a la transmissi\xc3\xb3 de polsos digitals. Aquesta transmissi\xc3\xb3 requereix un element f\xc3\xadsic entre transmissor i receptor. La informaci\xc3\xb3 que es transmet des de la font original pot trobar-se en format anal\xc3\xb2gic o digital. En el primer dels casos, caldr\xc3\xa0 convertir el senyal a polsos digitals abans de la transmissi\xc3\xb3 i posteriorment convertir-los de nou al format anal\xc3\xb2gic abans de la recepci\xc3\xb3._NEWLINE_Quan parlem de r\xc3\xa0dio digital ens referim a la transmissi\xc3\xb3 de portadores anal\xc3\xb2giques modulades en forma digital. Aquests sistemes tenen com a mitj\xc3\xa0 de transmissi\xc3\xb3 l'espai lliure o l'atmosfera de la Terra, i els senyals d'entrada modulats aix\xc3\xad com les sortides desmodulades s\xc3\xb3n seq\xc3\xbc\xc3\xa8ncies de bits. _NEWLINE_En telecomunicacions es parla de modulaci\xc3\xb3 (en sentit general) com a t\xc3\xa8cnica utilitzada per transmetre informaci\xc3\xb3 que consisteix a fer variar uns par\xc3\xa0metres d'un senyal portador (generalment una ona sinuso\xc3\xafdal) en funci\xc3\xb3 d'un altre senyal anomenat modulador, que \xc3\xa9s la informaci\xc3\xb3 que es vol transmetre a trav\xc3\xa9s d'un canal de comunicaci\xc3\xb3._NEWLINE_Donat que en sistemes de comunicacions digitals la informaci\xc3\xb3 que s'ha de transmetre s\xc3\xb3n seq\xc3\xbc\xc3\xa8ncies de bits, les modulacions digitals s\xc3\xb3n les diverses t\xc3\xa8cniques que s'utilitzen per relacionar aquests canvis en el senyal portador amb un valor digital concret (un o m\xc3\xa9s bits). Ja que els valors digitals s\xc3\xb3n discrets, els canvis en el senyal portador tamb\xc3\xa9 seran discrets (fet que diferencia les modulacions digitals de les anal\xc3\xb2giques, com ara FM o AM). Aquestes modulacions es fan a l'emissor (TX, amb un modulador digital) i al receptor (RX, amb un desmodulador digital) d'una cadena de comunicacions.\n_START_SECTION_\nTipus de modulacions digitals\n_START_PARAGRAPH_\nSegons si la portadora \xc3\xa9s un senyal digital o anal\xc3\xb2gic, els diferents tipus de modulacions es poden dividir en dos grans grups: modulacions per ona cont\xc3\xadnua i modulacions per polsos.\n_START_SECTION_\nModulaci\xc3\xb3 per despla\xc3\xa7ament d'amplitud o ASK\n_START_PARAGRAPH_\nLa Modulaci\xc3\xb3 per despla\xc3\xa7ament d'amplitud o ASK (Amplitude-shift Keying) \xc3\xa9s una modulaci\xc3\xb3 que transmet canvis d'amplitud en la portadora en funci\xc3\xb3 del senyal d'entrada.\n_START_SECTION_\nModulaci\xc3\xb3 per despla\xc3\xa7ament de fase o PSK\n_START_PARAGRAPH_\nEn el cas de la modulaci\xc3\xb3 PSK (Phase-shift Keying) es parla de canvis de fase en el senyal portador en relaci\xc3\xb3 al senyal d'entrada.\n_START_SECTION_\nModulaci\xc3\xb3 d'amplitud en quadratura (QAM)\n_START_PARAGRAPH_\nLa Modulaci\xc3\xb3 d'amplitud en quadratura o QAM (Quadrature Amplitude Modulation) es basa en la modulaci\xc3\xb3 PSK per\xc3\xb2 on la informaci\xc3\xb3 est\xc3\xa0 contenida tant en la fase com en l'amplitud.\n_START_SECTION_\nFSK (Phase-shift Keying)\n_START_PARAGRAPH_\nFSK \xc3\xa9s una modulaci\xc3\xb3 en la qual es modifica la fase del senyal portador i \xc3\xa9s en aquest par\xc3\xa0metre on est\xc3\xa0 continguda la informaci\xc3\xb3.\n_START_SECTION_\nAltres combinacions\n_START_PARAGRAPH_\nEn molts casos, els tipus de modulacions anteriorment exposats no s'utilitzen de manera individual, sin\xc3\xb3 en combinaci\xc3\xb3 amb un altre. Un exemple \xc3\xa9s l'APSK que utilitza PSK combinat amb ASK.\n_START_SECTION_\nAltres\n_START_PARAGRAPH_\nAvui dia existeixen altres tipus de modulacios, una mica m\xc3\xa9s complexes, ja que barregen conceptes de modulaci\xc3\xb3 amb conceptes de codificaci\xc3\xb3. Uns exemples serien el TCM o el OFDM."